Yajin aikin ASUU: Malamin jami'ar Anambra ya yi shigar 'Superman' don koyar da dalibai ▷ Legit.ng
Yajin aikin ASUU: Malamin jami'ar Anambra ya yi shigar 'Superman' don koyar da dalibai
2 months ago 1973 views by Sani Hamza Funtua
- Wani malamin jami'ar jihar Anambra, ya sanya kayan 'Spiderman' don koyar da dalibai, a yayin da kungiyar ASUU ke ci gaba da yajin aiki a jami'o'i dake fadin kasar
- A lokacin da malamin ya shiga ajin, yaki waiwayar daliban da ke ambaton sunansa na gaskiya, inda yake ci gaba da daukar kansa a matsayin 'Spiderman'
- A kwanakin baya ya shaidawa daliban cewar, wanda duk ke son tattaunawar karshe da shi gabanin fara kare project dinsu, to ya tsumayi zuwan 'Spiderman' don taimaka masa
Wani labari da Legit.ng Hausa ta ciki karo da shi a shafin jaridar Punch, na nuni da cewa, wani malamin jami'ar jihar Anambra, wacce aka fi sani da jami'ar Chukwuemeka Odumegwu Ojukwu, ya sanya kayan 'Spiderman' don koyar da dalibai, a yayin da kungiyar ASUU ke ci gaba da yajin aiki a jami'o'i dake fadin kasar.
Malamin wanda aka dauki hotonsa sanye da kayan, a lokacin da yake fitowa daga cikin motarsa zuwa ajin da zai koyar a ranar Laraba, 5 ga watan Disamba, 2018, yayi hakanne don koyar da daliban sa da ke karatu a matakin 'Postgraduate.'
KARANTA WANNAN: APC za ta dauki kwakkwaran mataki kan Amosun da Okorocha da zaran Buhari ya amince
Rahotanni sun bayyana cewa a lokacin da malamin ya shiga ajin, yaki waiwayar daliban da ke ambaton sunansa na gaskiya, inda yake ci gaba da daukar kansa a matsayin 'Spiderman' da ya zo koyar da karatu.
A cewar pulse.n, a baya ya shaidawa daliban cewar, wanda duk ke son tattaunawar karshe da shi gabanin fara kare kundin nazari da bincikensu na kammala karatu (project), to ya tsumayi zuwan 'Spiderman' don taimaka masa akan shirye shiryen karshe.
What is civic education Universities in Nigeria Fela Durotoye biography Army ranks Hair styles for ladies